Smernica Komisie 2002/41/ES zo 17. mája 2002, ktorou sa technickému pokroku prispôsobuje smernica Európskeho parlamentu a Rady 95/1/EHS o maximálnej konštrukčnej rýchlosti, maximálnom krútiacom momente a maximálnom čistom výkone motora dvoj- alebo trojkolesových motorových vozidiel



Úradný vestník L 133 , 18/05/2002 S. 0017 - 0020

CS.ES Kapitola 13 Zväzok 29 S. 473 - 476

ET.ES Kapitola 13 Zväzok 29 S. 473 - 476

HU.ES Kapitola 13 Zväzok 29 S. 473 - 476

LT.ES Kapitola 13 Zväzok 29 S. 473 - 476

LV.ES Kapitola 13 Zväzok 29 S. 473 - 476

MT.ES Kapitola 13 Zväzok 29 S. 473 - 476

PL.ES Kapitola 13 Zväzok 29 S. 473 - 476

SK.ES Kapitola 13 Zväzok 29 S. 473 - 476

SL.ES Kapitola 13 Zväzok 29 S. 473 - 476



Smernica Komisie 2002/41/ES zo 17. mája 2002, ktorou sa technickému pokroku prispôsobuje smernica Európskeho parlamentu a Rady 95/1/EHS o maximálnej konštrukčnej rýchlosti, maximálnom krútiacom momente a maximálnom čistom výkone motora dvoj- alebo trojkolesových motorových vozidiel KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/61/EHS z 30. júna 1992 o typovom schválení dvojkolesových alebo trojkolesových motorových vozidiel [1], naposledy zmenenú a doplnenú smernicou Európskeho parlamentu a Rady 2000/7/ES [2], a najmä na jej článok 16, so zreteľom na smernicu Európskeho parlamentu a Rady 95/1/ES z 2. februára 1995 o maximálnej konštrukčnej rýchlosti, maximálnom krútiacom momente a maximálnom čistom výkone motora dvoj alebo trojkolesových motorových vozidiel [3] a najmä na jej článok 4, keďže: (1) Smernica 95/1/ES je jednou zo samostatných smerníc postupu typového schvaľovania spoločenstva zavedeného smernicou 92/61/ES. Ustanovenia smernice 92/61/EHS týkajúce sa systémov, samostatných technických jednotiek a komponentov vozidiel sa preto vzťahujú na smernicu 95/1/ES. (2) S cieľom umožniť správne fungovanie systému typového schvaľovania je potrebné objasniť alebo doplniť niektoré ustanovenia smernice 95/1/ES. (3) Na tento účel je potrebné špecifikovať hodnoty uvedené v testovacom protokole, aby sa zabezpečilo jednotné uplatňovanie smernice 95/1/ES v prípade mopedov, motocyklov a trojkoliek so zážihovými motormi a dvoj alebo trojkolesových motorových vozidiel so vznetovými motormi. (4) Smernica 95/1/ES by sa preto mala príslušne zmeniť a doplniť. (5) Opatrenia ustanovené v tejto smernici sú v súlade so stanoviskom Výboru pre prispôsobenie sa technickému pokroku ustanoveného podľa článku 13 smernice Rady 70/156/EHS [4], naposledy zmenenej a doplnenej smernicou Komisie 2001/116/ES [5], PRIJALA TÚTO SMERNICU: Článok 1 Prílohy k smernici 95/1/ES sa menia a dopĺňajú v súlade s prílohou k tejto smernici. Článok 2 1. S účinnosťou od 1. júla 2003 nesmú členské štáty z dôvodov týkajúcich sa maximálnej konštrukčnej rýchlosti, maximálneho krútiaceho momentu a maximálneho čistého výkonu: - odmietnuť udeliť ES typové schválenie typu dvoj alebo trojkolesového motorového vozidla alebo - zakázať registráciu, predaj alebo uvedenie do prevádzky dvoj alebo trojkolesových motorových vozidiel; ak maximálna konštrukčná rýchlosť, maximálny krútiaci moment a maximálny čistý výkon vozidiel spĺňajú požiadavky smernice 95/1/ES zmenenej a doplnenej touto smernicou. 2. S účinnosťou od 1. januára 2004 členské štáty, z dôvodov týkajúcich sa maximálnej konštrukčnej rýchlosti, maximálneho krútiaceho momentu a maximálneho čistého výkonu, odmietnu udeliť ES typové schválenie akémukoľvek novému typu dvoj alebo trojkolesového vozidla, ak nie sú splnené požiadavky smernice 95/1/ES zmenenej a doplnenej touto smernicou. Článok 3 1. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2003. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 17. mája 2002 Za Komisiu Erkki Liikanen člen Komisie [1] Ú. v. ES L 225, 10.8.1992, s. 72. [2] Ú. v. ES L 106, 3.5.2000, s. 1. [3] Ú. v. ES L 52, 8.3.1995, s. 1. [4] Ú. v. ES L 42, 23.2.1970, s. 1. [5] Ú. v. ES L 18, 21.1.2002, s. 1. -------------------------------------------------- PRÍLOHA Prílohy k smernici 95/1/ES sa menia a dopĺňajú takto: 1. Príloha I sa mení a dopĺňa takto: a) v bode 5 sa riadok druhý nahrádza týmto: "Atmosférický tlak: 97 ± 10 kPa." b) v bode 5 sa piaty riadok nahrádza týmto: "Priemerná rýchlosť vetra, meraná 1 m nad zemou: < 3 m/s, pri povolení nárazov vetra < 5 m/s." 2. Príloha II sa mení a dopĺňa takto: a) v dodatku 1, bode 3.1.2, v tabuľke 1 sa prvá veta poznámky pod čiarou (3) nahrádza touto: "Chladič, ventilátor, kryt ventilátora, vodné čerpadlo a termostat musia byť na skúšobnom stave, pokiaľ je to možné v rovnakých vzájomných polohách ako na vozidle. Ak chladič, ventilátor, kryt ventilátora, vodné čerpadlo a/alebo termostat sú na skúšobnom stave v inej vzájomnej polohe než na vozidle, toto umiestnenie na skúšobnom stave sa opíše a zaznamená v testovacom protokole." b) v dodatku 1 sa bod 4.1 nahrádza týmto: "4.1. Vymedzenie faktorov α1 a α2 Faktory, ktorými sa násobí nameraný krútiaci moment a výkon, aby sa stanovil krútiaci moment a výkon motora, zohľadňujúc účinnosť prevodu (faktor α2) použitú počas testu, a aby zistil krútiaci moment a výkon v referenčných atmosferických podmienkach špecifikovaných v bode 4.2.1 (faktor α1). Vzorec na korekciu výkonu znie takto: P = α ·α · P kde: P 0 = korigovaný výkon (t. j. výkon v referenčných podmienkach na konci kľukového hriadeľa) α1 = korekčný faktor pre referenčné atmosferické podmienky α2 = korekčný faktor pre účinnosť prevodu P = nameraný výkon (pozorovaný výkon)" c) v dodatku 1 sa bod 4.3 nahrádza týmtod "4.3. Stanovenie korekčných faktorov 4.3.1. Stanovenie korekčného faktora α2 - keď je merací bod na strane výstupu kľukového hriadeľa, tento faktor sa rovná 1; - keď merací bod nie je na strane výstupu kľukového hriadeľa, vypočíta sa tento faktor podľa vzorca: +++++ TIFF +++++ kde nt je účinnosť prevodu umiestneného medzi kľukovú skriňu a merací bod. Táto účinnosť prevodu nt sa stanoví ako výsledok (súčin) účinnosti nj každého komponentu prevodu: nt = n ·n ·· · · ·n Účinnosť nj každého komponentu prevodu je uvedená v tejto tabuľke: Typ | Účinnosť | | | Ozubené koleso | Čelné ozubené koleso | 0,98 | Koleso so šikmým ozubením | 0,97 | Kužeľové ozubené koleso | 0,96 | Reťaz | Valčeková | 0,95 | Zubová | 0,98 | Remeň | Ozubený | 0,95 | Klinový | 0,94 | Kvapalinová spojka alebo menič | Kvapalinová spojka [1] | 0,92 | Kvapalinový menič [1] | 0,92 | 4.3.2. Stanovenie korekčného faktora α1 [2] 4.3.2.1. Vymedzenie charakteristík T, Ps pre korekčný faktor α1 T = absolútna teplota nasávaného vzduchu Ps = suchý atmosferický tlak v kilopaskaloch (kPa), t. j. celkový barometrický tlak mínus tlak vodnej pary. 4.3.2.2 Faktor α1 Korekčný faktor α1 sa vypočíta takto: +++++ TIFF +++++ Tento vzorec platí len vtedy, keď: 0,93 ≤ α ≤ 1,07 Ak sú tieto limitné hodnoty prekročené, musí sa stanoviť získaná korigovaná hodnota a podmienky testu (teplota a tlak) sa musia špecifikovať v protokole o teste." d) body 4.4 a 4.5 v dodatku 1 sa vypúšťajú; e) v dodatku 1 sa v bode 6.1 hodnota "1,5 %" nahrádza hodnotou "3 %"; f) v dodatku 2, bode 3.1.2, v tabuľke 1 sa prvá veta poznámkypod čiarou (3) nahrádza touto "Chladič, ventilátor, kryt ventilátora, vodné čerpadlo a termostat musia byť na skúšobnom stave, pokiaľ je to možné v rovnakých vzájomných polohách ako na vozidle. Ak chladič, ventilátor, kryt ventilátora, vodné čerpadlo a/alebo termostat sú na skúšobnom stave v inej vzájomnej polohe než na vozidle, toto umiestnenie na skúšobnom stave sa opíše a zaznamená v testovacom protokole." g) v dodatku 2 sa bod 4.1 nahrádza týmto: "4.1. Vymedzenie faktorov α1 a α2 Faktory, ktorými sa násobí nameraný krútiaci moment a výkon, aby sa stanovil krútiaci moment a výkon motora, zohľadňujúc účinnosť prevodu (faktor α2) použitú počas testu, a aby zistil krútiaci moment a výkon v referenčných atmosferických podmienkach špecifikovaných v bode 4.2.1 (faktor α1). Vzorec na korekciu výkonu znie takto: P = α ·α · P kde: P0 = korigovaný výkon (t. j. výkon v referenčných podmienkach na konci kľukového hriadeľa) α1 = korekčný faktor pre referenčné atmosferické podmienky α2 = korekčný faktor pre účinnosť prevodu P = nameraný výkon (pozorovaný výkon)" h) v dodatku 3, bode 3.1.3, v tabuľke 1 sa prvá veta poznámky pod čiarou (5) nahrádza touto: "Chladič, ventilátor, kryt ventilátora, vodné čerpadlo a termostat musia byť na skúšobnom stave, pokiaľ je to možné v rovnakých vzájomných polohách ako na vozidle. Ak chladič, ventilátor, kryt ventilátora, vodné čerpadlo a/alebo termostat sú na skúšobnom stave v inej vzájomnej polohe než na vozidle, toto umiestnenie na skúšobnom stave sa opíše a zaznamená v testovacom protokole." i) v dodatku 3 sa bod4.1 nahrádza týmto: "4.1. Vymedzenie faktorov αd A α2 Faktory, ktorými sa násobí nameraný krútiaci moment a výkon, aby sa stanovil krútiaci moment a výkon motora, zohľadňujúc účinnosť prevodu (faktor α2) použitú počas testu, a aby zistil krútiaci moment a výkon v referenčných atmosferických podmienkach špecifikovaných v bode 4.2.1 (faktor αd). Vzorec na korekciu výkonu znie takto: P = α ·α · P kde: P0 = korigovaný výkon (t. j. výkon v referenčných podmienkach na konci kľukového hriadeľa) αd = korekčný faktor pre referenčné atmosferické podmienky α2 = korekčný faktor pre účinnosť prevodu (pozri dodatok 2, bod 4.3.1) P = nameraný výkon (pozorovaný výkon)" j) v dodatku 3 sa nadpis v bode4.4 nahrádza týmto: "4.4. Stanovenie korekčneho faktora αd(1)" . [1] "Ak nie sú premostené. [2] Test sa môže vykonať v klimatizovanej testovacej komore, v ktorej sa môžu regulovať atmosferické podmienky. --------------------------------------------------